Växjö
Växjö čita se Vekše je grad i općina na jugu Švedske od 60,887 stanovnika u užem centru, 
dok kao općina ima 83,005.

Växjö je i administrativni centar grofovije Kronoberg, koja ima 
183,940 stanovnika.

Geografske karakteristike
Växjö leži u unutrašnjosti zemlje na obali jezera Växjösjön, udaljen 450 km jugozapadno od Stockholma.

Historija
Växjö je srednjovijekovno trgovište, kog su nekoliko puta spalili Danci, tako da je većina njegovih zgrada podignuta nakon 1843.

Växjö je katedralni grad, sjedište luteranske biskupije. U katedralnoj školi se 1716. školovao 
botaničar Carolus Linnaeus.

Današnji grad je željezničko čvorište i industrijski centar u kom se proizvode šibice, namještaj i 
papir.

Znamenitosti i obrazovanje
Pored katedrale nalazi se spomenik pjesniku Esaiasu Tegnéru koji je bio biskup grada od 1824. do 1846.

U gradu se nalazi zavičajni muzej pokrajine Småland iz 1867. sa kolekcijama stakla i tekstila.

Växjö je i univerzitetski grad, u njemu se nalazi jedan od dva kampusa Univerziteta Linnaeus, drugi djeluje u Kalmaru.

Izvori

Vanjske veze 

 Službene stranice grada 
 Växjö na portalu Encyclopædia Britannica 
Gradovi u Švedskoj